Eurovision Song Contest 1979

24. Eurovision Song ContestDatum31. Mäerz 1979StadJerusalem (Israel)Gebai Binyanei Ha'ouama CentreGewënner Gali Atari & Milk and Honey (Israel)Zuel vu Länner19Nei Participatiounen KengModeratiounDaniel Pe'er & Yardena AraziInterval Act Shalom ’79OfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

De 24. Eurovision Song Contest war den 31. Mäerz 1979 an Israel. E gouf dat Joer am Binyanei Ha'ouama Centre zu Jerusalem organiséiert. Presentateure waren den Daniel Pe'er an d'Yardena Arazi. Et war déi éischt Kéier datt de Grand Prix net an Europa ofgehale gouf.

Am Ganzen hunn 19 Länner matgemaach. Jugoslawien, Malta an d'Tierkei waren net dobäi. D'Tierkei wollt eigentlech ursprenglech matmaachen, huet sech awer op Drock vun e puer arabeschen Noperstaaten nees zeréck gezunn.

Verschidde Sänger ware scho virdru mol eng Kéier dobäi, d'Anne-Marie David fir Lëtzebuerg 1973, d'Sandra Reemer (Xandra) fir Holland 1972 a 1976, d'Anita Skorgan fir Norwegen 1977 an d'Grupp Peter, Sue and Marc fir d'Schwäiz 1971 a 1976.

D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Jerusalem matgedeelt ginn.

Déi éischt Plaz kruten d'Vertrieder vun Israel, d'Grupp Gali Atari & Milk and Honey, mat 9 Punkte Virsprong virum Betty Missiego (Spuenien). Déi drëtt Plaz krut d'Anne-Marie David, déi fir Frankräich ugetruede war.

Spuenie war dat lescht Land fir ofzestëmmen. Zu deem Moment war Spuenien mat 1 Punkt virun Israel, duerch déi 10 Punkten déi se du vu Spuenien kritt hunn, huet Israel gewonnen. Et sinn duerno Gerüchter ginn, dat Spuenien net wollt wannen an dat se dowéinst Israel d'Punkte ginn hunn.

Fir Israel war et déi zweet Kéier datt et de Grand Prix gewonnen hat an dat och nach hannereneen. D'Gewënnerlidd ass en europawäiten Erfolleg ginn.

 Klassement 
 Plaz  Land  Interpret  Titel  Punkten 1.  Israel  Gali Atari & Milk and Honey  Hallelujah  125 2.  Spuenien  Betty Missiego  Su canción  116 3.  Frankräich  Anne-Marie David  Je suis l'enfant-soleil  101 4.  Däitschland  Dschinghis Khan  Dschinghis Khan  86 5.  Irland  Cathal Dunne  Happy Man  80 6.  Dänemark  Tommy Seebach  Disco Tango  76 7.  Groussbritannien  Black Lace  Mary Ann  73 8.  Griicheland  Elpida  Sokrati  69 9.  Portugal  Manuela Bravo  Sobe, sobe, balão sobe  64 10.  Schwäiz  Peter, Sue & Marc & Pfuri, Gorps & Kniri  Trödler und Co.  60 11.  Norwegen  Anita Skorgan  Oliver  57 12.  Holland  Xandra  Colorado  51 13.  Lëtzebuerg  Jeane Manson  J'ai déjà vu ça dans tes yeux  44 14.  Finnland  Katri Helena  Katson sineen taivaan  38 15.  Italien  Matia Bazar  Raggio di luna  27 16.  Monaco  Laurent Vaguener  Notre vie c'est la musique  12 17.  Schweden  Ted Gärdestad  Satellit  8 18.  Belsch  Micha Marah  Hey Nana  5 18.  Éisträich  Christina Simon  Heute in Jerusalem  5

 Um Spaweck 
 Eurovision.tv
 Eurovision.de
 diggiloo.net

 Paräis (Frankräich) 100px Den Haag (Holland) ESC 1978 Eurovision Song Contest ESC 1980

1979
Kategorie:Musek 1979